Pleasantville

Pleasantville er en drama-komedie fra 1998 av regissør, produsent og manusforfatter Gary Ross. Hovedrollene spilles av Tobey Maguire, Jeff Daniels, Joan Allen, William H. Macy, J. T. Walsh og Reese Witherspoon.

Filmen var J. T. Walsh' siste, og ble dedikert til minne om ham.

Sammendrag 
David og hans tvillingsøster Jennifer lever veldig forskjellige liv: Jennifer er veldig overfladisk, populær og utadvendt ved den videregående skolen de studerer ved. Men den introverte David bruker mesteparten av tiden sin på å se "Pleasantville" en svart / hvitt sitcom fra 1950-tallet om den idylliske Parker-familien. En kveld moren deres er bortreist krangler David og Jennifer om hva de burde se på TV, og de slåss om kontroll over fjernkontrollen. En mystisk TV-reparatør dukker opp, og er imponert over Davids kunnskaper om Pleasantville. Han gir dem en underlig fjernkontroll. Når de forsøker å bruke fjernkontrollen, blir David og Jennifer sugd inn i en svart-hvit verden som heter Pleasantville.

David forsøker å resonnere med TV-reparatøren ved å kommunisere gjennom TV-apparatet som står i Parker-familiens stue. Men reparatøren erklærer at verden i Pleasantville er mye bedre enn den virkelige verden, og at de er heldige som nå befinner seg i Pleasantville. Jennifer og David blir nå tvunget til å opptre som karakterene Bud og Mary Sue Parker i TV-serien. De utforsker den særegne byen. Innbyggerne i Pleasantville er ikke klar over at noen eksisterer utenfor byen deres. David forteller Jennifer at de burde holde seg i karakter, og aldri forstyrre resten av byen. Sakte forandres deler av Pleasantville fra svart-hvitt til farge-TV, inkludert blomster og ansiktene til folk. Menneskene opplever nye følelser, og fremmede konsepter som bøker, ild og regn begynner å dukke opp. Etter at Jennifer introduserer sex til hennes jevnaldrende i TV-serien, begynner mange av klasse-kameratene å ha sex.

Ordfører Big Bob ser på alle disse nye endringene som en trussel mot hele Pleasantville. Etter hvert som byene (og flere mennesker i den) blir stadig mer fargerike, blir det satt i gang et forbud mot "fargede" mennesker på offentlige arenaer. David og hans nye venn Bill maler et fargerikt veggmaleri som skildrer deres nye verden. David og Bill blir brakt til rettssak foran hele byen, hvor de forsvarer handlingene deres. Dette vekker nok sinne og indignasjon hos Big Bob til at han også blir "farget" og han flykter sin vei.

David feirer denne seieren når han legger merke til at TV-butikken nå selger farge-TV, kringkaster nye programmer og opptak fra andre land, og at byens veier nå fører til andre byer. Når Pleasantville ser ut til å bli varig endret, må Jennifer og David velge om de ønsker å fortsette deres nye liv i TV-verden. Eller om de ønsker å bruke en fjernkontroll for å vende tilbake til deres virkelige verden.

Skuespillere 
 Tobey Maguire som David
 Reese Witherspoon som Jennifer
 Jeff Daniels som Bill Johnson
 Joan Allen som Betty Parker
 William H. Macy som George Parker
 J. T. Walsh som Big Bob
 Paul Walker som Skip Martin
 Marley Shelton som Margaret Henderson
 Giuseppe Andrews som Howard
 Jenny Lewis og Marissa Ribisi som Christin og Kimmy
 Jane Kaczmarek som David og Jennifer's mor Betty.
 Don Knotts som TV-reparatør.

Referanser

Eksterne lenker 
 

Filmer fra 1998
Dramakomedier fra USA
Ungdomsfilmer fra USA
Fantasyfilmer fra USA